মেঘালয়ৰ মুখ্য মন্ত্ৰী কনৰাড ছাংমাই আজি কেন্দ্ৰীয় কয়লা মন্ত্ৰী পিযুষ গোয়েলক লগ ধৰি ৰাজ্যখনত বৰ্তমান বন্ধ হৈ থকা কয়লাখননৰ কাম পুনৰ আৰম্ভ কৰাৰ ওপৰত বৈঠকত মিলিত হয়।
মেঘালয়ৰ মুখ্য মন্ত্ৰী কাৰ্যালয়ৰ পৰা প্ৰকাশিত এক প্ৰেছ বিজ্ঞপ্তি মতে মুখ্য মন্ত্ৰীয়ে কেন্দ্ৰীয় মন্ত্ৰীগৰাকীৰ উপৰি মহাধিবক্তা অমিত কুমাৰৰ লগতো এক পৃথক আলোচনাত বহে।
উক্ত আলোচনাত কয়লা মন্ত্ৰ্যালয়ৰ অতিৰিক্ত সচিব আৰু যুটীয়া সচিবকে ধৰি বহুকেইজন জ্যেষ্ঠ বিষয়া উপস্থিত আছিল বুলি বিবৃতিটোৰ পৰা জানিব পৰা গৈছে।
বৈথকখনক ফলপ্ৰসু বুলি উল্লেখ কৰি তেওঁ লগতে কয় যে মেঘালয়ত কয়লা খননৰ ওপৰত থকা নিষেধাজ্ঞা সমাধান কৰিবলৈ কেন্দ্ৰৰ ফালৰ পৰা সকলো সহায় সহযোগ আগবঢ়োৱা হৈছে।
উল্লেখযোগ্য যে এই বিষয়ত মুখ্য মন্ত্ৰী গৰাকীয়ে যোৱা দুটা মাহত কেন্দ্ৰীয় কয়লা মন্ত্ৰীৰ সৈতে তিনিবাৰ বৈঠকত বহিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
